બનાવ અંગે સૌરાષ્ટ્ર કલા કેન્દ્ર-૧માં રહેતા અને ફાયનાન્સની સાથે બિલ્ડીંગ બાંધકામનો ધંધો કરતા ખુદ બંન્ને આરોપીના પિતા બીસુભાઈ બહાદુરભાઈ વાળા નામના કાઠી પ્રૌઢે ફરિયાદ નોંધાવી છે. જેમાં આરોપી તરીકે તેમના પુત્રો બીરેન, રાજવીર અને તેમને મદદ કરનાર તેમના સાગરીતો જસદણના રઘુ નટુ ગીડા, દડવાનો ગૌતમ વજુભાઈ વાળા, જૂનાગઢનો મહેશગીરી ઉર્ફે મામુ સામે પોલીસમાં ફરિયાદ નોંધાવી છે. અનામી અરજીના આધારે ઓનર કિલીંગના ચકચારી બનાવનો પર્દાફાશ થયા બાદ પોલીસે બીરેન અને રાજવીરની ધરપકડ કરી છે. જયારે અન્ય આરોપીઓને પકડવાં તેમના આશ્રય સ્થાનો પર દરોડાની કાર્યવાહી હાથ ધરી છે.